ཉེ་བའི་ཆར།སློབ་འཁྲིད་འཆར་གཞི་དེའི་གཙོ་བོ་ནི་སློབ་ཚན་དང་ཐུན་ཚོད་ཀྱི་འཆར་གཞི་དང་ཡང་ན་རིག་ཚན་རེའུ་མིག་ཡིན།སྤྱི་ཚོགས་དཔལ་འབྱོར་དང་ཚན་རིག་ལག་རྩལ།སློབ་གསོའི་སྒྲིག་གཞིའི་འགྱུར་ལྡོག་ང་བསྟུན་ནས།སློབ་འཁྲིད་འཆར་གཞིའི་སྒྲིག་གཞིའང་འགྱུར་ལྡོག་འབྱུང་།ཚན་རིག་དག་ལས་གཞན་ཐོན་སྐྱེད་ངལ་རྩོལ་དང་ཚན་རྩལ་བྱ་འགུལ།ལུས་ཁམས་འཕེལ་བའི་རྩལ་སྦྱོང་བྱ་འགུལ།སྒྱུ་རྩལ་བྱ་འགུལ།སྤྱི་ཚོགས་བྱ་འགུལ་ལ་སོགས་པའང་སློབ་འཁྲིད་འཆར་གཞིར་འཇོག་དགོས།ཤེས་བྱ་གསར་བ་མུ་འབྲེལ་འབྱུང་བཞིན་པའི་དེང་དུས་སུ།ངེས་སྦྱོང་སློབ་ཚན་ལས་གཞན་འདེམ་སྦྱོང་སློབ་ཚན་ཡང་འོས་འཚམ་གྱིས་འཕར་འཛུགས་བྱ་དགོས་པ་དེའང་སློབ་འཁྲིད་འཆར་གཞིའི་ནང་དོན་དུ་གྱུར་ཡོད་པ་མ་ཟད།མུ་མཐུད་འཕེལ་བཞིན་པའི་འཁོར་ཕྱོགས་ཤིག་ཡིན་སྟབས།སློབ་མའི་སློབ་སྦྱོང་གི་ཁུར་བོ་འོས་ཤིང་འཚམ་ལ།ད་དུང་།དུས་ཚོད་རན་ཞིང་བདེ་བར་བཀོད་སྒྲིག་དང་ཚོད་འཛིན་བྱེད་དགོས་པར་གྲུབ་བོ།།